《重建羊侯祠和王原叔句》
宋代·连庠

大江西来绕重城，忧如来花匹练萦。
左山右阜若开避，曾是岘首当头横。
江湍冲山山不动，滔滔雪浪东南倾。
溃然巨势压汉境，万楚不得专雄名。
四时美景千百状。登临可以攄襟灵。
近麓扔蓝秋水绿，幽岩圃缬春葩明。
寒林萧疏四面合，夏木延袤长川青。
危巅碑垫龟螭蛰，险崖桧老蛟龙形。
俯瞰洲岛相向背，风恬江面罗纹生。
渔舠数百集其下，瞥然来往一叶轻。
波底峥嵘沈翠影。样头凫雁敛霜翎。
天然佳致信可尚，直是丹青写不成。
叔子当年乐山水，每来置酒空垆罌。
贤达胜士共爱此，谓此风景魁南荆。
荆人被化思不已，立祠山椒共祭牲。
尔来绵互几千载，瓦飞栋撓谁经营。
守臣罕肯著脚到，遂至完固属兼并。
非惮鸠工缮完葺，诚知仁政难继声。
帝眷襄阳曰重镇，宜从馆阁择名卿。
明公之来百城悦，壶浆竹马相欢迎。
政成公休屡登览。山前车骑长晶荧。
傃空寓目香不足，诗豪佚发输精成。
乃敕寮属复祠宇，仍从岭上新虚亭。
岁时游憩备言咏，荆人爱之犹鉅平。
羊公之政公之化，异时一致当同评。
两贤继美何以况，山之永兮水之清。

作者简介：安州应山人，字元礼。连庶弟。仁宗庆历二年进士。为宜城令。敏于政事，号良吏。累迁都官郎中。兄弟齐名，庶为官明洁，人谓“连底清”；庠加以严肃，人谓“连底冻”。